2 Қосымша

**Ақпараттандыру объектісіне қол жеткізу жөніндегі қызметтерді**

**сатып алу техникалық сипаттамасы**

**(«Тұрғын үй сертификаттарын беру» мемлекеттік қызметті ұсыну жөніндегі ақпараттық сервисіне)**

Осы техникалық ерекшеліктің барлық талаптары міндетті болып табылады.

| № | Тапсырыс берушінің атауы | "Қазығұрт аудандық тұрғын үй-коммуналдық шаруашылық, жолаушылар көлігі және автомобиль жолдары бөлімі" КММ» Мемлекеттік мекемесі. |
| --- | --- | --- |
| 1 | Лоттың атауы | Жергілікті атқарушы органдардың «Тұрғын үй сертификаттарын беру» мемлекеттік қызметтерін көрсету ақпараттық қызметіне (бұдан әрі – АЖ) қол жеткізу қызметі |
| 2 | Тауарлардың, жұмыстардың, көрсетілетін қызметтердің бірыңғай номенклатуралық анықтамалығы кодының атауы\* | 620230.000.000001  Ақпараттық жүйені қостау және техникалық қолдау көрсету бойынша қызмет көрсетулер |
| 3 | Қызметтің атауы\* | Қазақстан Республикасы Индустрия және инфрақұрылымдық даму министрінің 2019 жылғы 20 маусымдағы № 417 бұйрығымен бекітілген (бұдан әрі – Ереже), Қазақстан Республикасы азаматтарының тұрғын үй сертификаттарын әлеуметтік көмек немесе бюджеттік кредит түрінде беру үшін АЖ-ға қол жеткізу қызметі |
| 4 | Өлшем бірлігі\* | Бір қызмет |
| 5 | Саны (көлемі)\* | 1 |
| 6 | Қызмет көрсету орны\* | Қызмет көрсетушінің орналасқан жері бойынша (облыстың, ауданның, республикалық және облыстық маңызы бар қаланың жергілікті атқарушы органының құрылымдық бөлімшесі) |
| 7 | Қызмет сипаттамасы: | Сатып алынатын қызметтердің техникалық сипаттамасы мемлекеттік сатып алу туралы шарттың ажырамас бөлігі болып табылады.  Техникалық сипаттама «Тұрғын үй қатынастары туралы» Қазақстан Республикасының 1997 жылғы 16 сәуірдегі Заңына, «Мемлекеттік сатып алу туралы» Қазақстан Республикасының 2015 жылғы 4 желтоқсандағы Заңына, Қазақстан Республикасы Индустрия және инфрақұрылымдық даму министрінің 2021 жылғы 13 тамызындағы № 441 бұйрығына сәйкес әзірленді.  Қызметтің мақсаты Тапсырыс берушіге АЖ-ға қол жеткізуді ұсыну болып табылады. |
| 8 | Қызметке қойылатын талаптар | АЖ-да келесі функционалдық мүмкіндіктер болуы тиіс:   1. қызмет алушының (өтініш берушінің) өтініш беруі; 2. АЖ-ның мемлекеттік органдар мен ұйымдардың ақпараттық жүйелерімен ақпараттық өзара әрекеті нәтижесінде өтініш берушінің деректерін (форматтық-логикалық бақылау) тексеру, оның ішінде:   - өтініш берушінің Тұрғын үй сертификаттарын алушылар санаттарының тізіміне (бұдан әрі – Тізім) сәйкестігін тексеруі;  - отбасының әрбір мүшесіне айына ең төмен күнкөріс деңгейінің 2 көрсеткішінен аспайтын, еңбек және (немесе) кәсіпкерлік қызметтен соңғы 6 айдағы орташа табысын тексеруі;  - тұрақты бірге тұруға өтініш берушінің отбасы мүшелерін тексеруі;  - жеке басын сәйкестендіруін тексеруі (соның ішінде тіркеу мен өмірлік мәртебесі: тірі немесе қайтыс болған);  3) электрондық құжат түрінде оң немесе теріс шешімі бар жауапты қалыптастыра отырып өтінішті қарауы;  4) ҚР Ұлттық куәландырушы орталығымен берілген, электрондық цифрлық қолтаңбамен Тараптардың қолы қойылған келісімді генерациялау (тұрғын үй сертификатын беру туралы);  5) жергілікті мәслихаттың бөлінген қаражат мөлшері және Тізімі туралы шешімдерін жариялау;  6) интерактивті картада тұрғын үй сертификаттарын ұсыну үшін бөлінген қаржыландыруды пайдалану динамикасын және өтініш берушілер бойынша, облыстар/аудандар бөлінісінде есептілікті қалыптастыра отырып, мем.қызметтерді ұсыну кезінде мониторингті жүзеге асыру. |
| 9 | Ақпараттық қауіпсіздікті қамтамасыз етуге қойылатын талаптар | АЖ орналастырылған цифрлық платформа Қазақстан Республикасының ақпараттық қауіпсіздік талаптарына сәйкес келуі тиіс (ЦДИАӨМ Ақпараттық қауіпсіздік комитеті берген Сынақ актісімен расталады). |
| 10 | АЖ-да операциялар жүргізу кезінде ЭЦҚ-ға қойылатын талаптар | АЖ-да операциялар жүргізу үшін (өтінішке қол қою және т.б.) пайдаланушылардың қол қою құқығы бар ЭЦҚ болуы тиіс. |
| 11 | Жүйе деректерінің тиесілілігіне қойылатын талаптар | АЖ-да қалыптастырылатын деректер мемлекеттік меншікке жатады. |
| 12 | АЖ интерфейсіне қойылатын талаптар | АЖ интерфейсі оңай, ыңғайлы болуы керек. Жұмыс кезінде АЖ пайдаланушыларына жұмыс процестеріндегі рөлдеріне сәйкес қажетті функциялар ғана қолжетімді болуы тиіс. АЖ ағымдағы сәтте жүйеде жұмыс істейтін пайдаланушыларды қарау мүмкіндігін қамтамасыз етуі тиіс. АЖ жүйеде (Оқиғалар журналы) және нақты құжат үшін барлық іс-әрекеттер туралы хабарламаларды жазу мүмкіндігін қамтамасыз етуі тиіс. |
| 13 | Деректерді сақтауға қойылатын талаптар | АЖ-дағы барлық қатысушылар қалыптастыратын деректер авариялық жағдайлар кезінде деректерді қалпына келтіру мүмкіндігімен резервтелуге тиіс. |
| 14 | Субъектілерге консультация беру мүмкіндігін қамтамасыз ету | Тапсырыс беруші АЖ-мен жұмыс істеу бойынша консультациялар беру және оқыту үшін интернет желісіне компьютерлік және телекоммуникациялық жабдықтың қол жеткізуін қамтамасыз ете отырып, өнім берушінің қызметкеріне (қызметкерлеріне) жұмыс орнын (жеке кабинет, жұмыс үстелі, орындық, электр қуаты, телефон нөмірі) ұсынады. |
| 15 | Техникалық қолдау мен сүйемелдеуге қойылатын талаптар | 1. техникалық маманның ден қою уақыты – 2 (екі) жұмыс күні ішінде (қашықтан); 2. өнім беруші үшінші тараптан – ақпараттық жүйе/ мемлекеттік деректер қоры иесінің ақпараттық өзара іс-қимылын тоқтату/ тоқтата тұру жағдайларын қоспағанда, АЖ-ның үздіксіз жұмысын қамтамасыз етуге міндеттенеді; 3. шарттар мен жағдайлар анықталып қолданыстағы Қағидалармен реттелмеген жағдайда, АЖ-ны пысықтау және/немесе күйге келтіру Қазақстан Республикасы Индустрия және инфрақұрылымдық даму Министрлігі Құрылыс және тұрғын үй-коммуналдық шаруашылық істері комитетінің жазбаша түсініктемелері негізінде жүргізіледі. |
| 16 | Интеграциялар бойынша талаптар | АЖ-ның ақпараттық жүйелермен және дерекқорлармен ақпараттық өзара әрекеттестік қамтамасыз етіледі: «Жеке тұлғалар» МДҚ, «Заңды тұлғалар» МДҚ, «Азаматтық хал актілерін жазу» ақпараттық жүйесі, «Зейнетақы мен жәрдемақы төлеудің орталықтандырылған дерекқоры» автоматтандырылған ақпараттық жүйесі, «Төлемдерді өңдеуді ұйымдастыру» автоматтандырылған ақпараттық жүйесі, «Мүгедектігі бар адамдардың орталықтандырылған дерекқоры» автоматтандырылған ақпараттық жүйесі, «Мекенжай тіркелімі» ақпараттық жүйесі, «Е-ҚЫЗМЕТ» ақпараттық жүйесі, «Мемлекеттік мүлік тізілімі» АЖ, «Мобильдік үкімет» ақпараттық жүйесінің «Мобильдік азаматтар базасы» компоненті, «Мобильдік үкімет» ақпараттық жүйесі (SMS-хабарламалар жіберу үшін), Қазақстан Республикасының Ұлттық куәландырушы орталығы |
| 17 | Қызмет көрсету мерзімі | Шарт жасалған күннен бастап (АЖ-ге қол жеткізуді қамтамасыз ету жөніндегі қызметтерді мемлекеттік сатып алу) 2025 жылдың 31 желтоқсанына дейін. |
| 18 | Актілеу тәртібіне қойылатын талаптар | АЖ-ға қол жеткізу үшін біржолғы абоненттік төлем бөлінбейтін болып табылады және Тапсырыс беруші шарт жасалған күннен бастап екі ай ішінде Өнім беруші қоятын қызметтер актісі негізінде біржолғы төлеммен жүргізеді. |